Argentotetrahedrit-(Cd)

Argentotetrahedrit-(Cd) (symbol Attr-Cd) je minerál zo skupiny tetrahedritu, kryštalizujúci v kubickej sústave. Je to Ag analóg tetrahedritu-(Cd), Cd analóg argentotetrahedritu-(Zn), argentotetrahedritu-(Hg) a argentotetrahedritu-(Fe) a štruktúrne porovnateľný s podskupinou freibergitu. Jeho ideálny chemický vzorec je Ag6(Cu4Cd2)Sb4S13. Typovou lokalitou je Rudno nad Hronom - Brehy, kde sa argentotetrahedrit-(Cd) vyskytuje vo forme alotriomorfných zŕn do veľkosti 30 μm v asociácii s greenockitom, ostatnými minerálmi tetrahedritovej skupiny, a to argentotetrahedritom-(Zn), tetrahedritom-(Zn), staršími Ag sulfidmi, sulfosoľami (akantit, pyrargyrit, polybazit) a mladším galenitom.

Argentotetrahedrit-(Cd) je šedý, oceľovošedý až čierny, s kovovým leskom. Chemické zloženie typového materiálu a empirický vzorec prepočítaný na základ ΣMe = 16 apfu (apfu = atóm na vzorcovú jednotku) je (Ag3.28Cu2.72)Ʃ6.0[Cu4(Cd1.68Fe0.27Zn0.16)]Ʃ6.11(Sb3.71As0.15)Ʃ3.86S12.79.

 Referencie 

Kategória:Minerály s typovou lokalitou na Slovensku
Kategória:Minerály opísané zo Slovenska